Diari Oficial de la Generalitat Valenciana


Sumari del DOGV 6636, del 24-10-2011 (2011/10627)

DECRET 154/2011, de 21 d'octubre, del Consell, pel qual es modifica el Decret 72/2010, de 30 d'abril, per a la commemoració a la Comunitat Valenciana del bicentenari de la Constitució Espanyola de 1812.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/10/21/154/dof/vci/html**

### Dades del document

Número de DOGV
:   6636

Data del DOGV
:   24-10-2011

Secció del DOGV
:   I. DISPOSICIONS GENERALS

Número del document
:   2011/10411


Data del document
:   21-10-2011

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * commemoració
    * Constitució
    * reglament intern
    * organització administrativa
    * legislació

DECRET 154/2011, de 21 d'octubre, del Consell, pel qual es modifica el Decret 72/2010, de 30 d'abril, per a la commemoració a la Comunitat Valenciana del bicentenari de la Constitució Espanyola de 1812. [2011/10523]  
Preàmbul  
  
El Decret 72/2010, de 30 d'abril, del Consell, va crear un Comité d'Honor, una Comissió Executiva i la figura d'una Comissaria General per a la commemoració a la Comunitat Valenciana del bicentenari de la Constitució Espanyola de 1812.  
El Decret 5/2011, de 21 de juny, del president de la Generalitat, determina les conselleries en què s'organitza l'administració de la Generalitat, establint el Decret 75/2011, de 24 de juny, del Consell, l'estructura orgànica bàsica de la Presidència i de les conselleries de la Generalitat.  
Per tant, es fa necessari modificar la composició d'algun dels òrgans creats pel mencionat Decret 72/2010, de 30 d'abril, del Consell.  
  
De conformitat amb tot això, i en virtut del que disposen els articles 18, apartat f), i 31 de la Llei del Consell, a proposta del president de la Generalitat i de la consellera de Turisme, Cultura i Esport i amb la deliberació prèvia del Consell, en la reunió del dia 21 d'octubre de 2011,   
  
  
DECRETE  
  
Article únic. Modificació del Decret 72/2010, de 30 de abril, del Consell  
Es modifiquen els articles 2, apartat 2, i 3, apartats 2 i 3, del Decret 72/2010, de 30 d'abril, del Consell, per a la commemoració a la Comunitat Valenciana del bicentenari de la Constitució Espanyola de 1812, que queden redactats en la forma indicada en l'annex.  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de ser publicat en el Diari Oficial de la Comunitat Valenciana.  
  
València, 21 d'octubre de 2011  
  
El president de la Generalitat,  
ALBERTO FABRA PART  
  
La consellera de Turisme, Cultura i Esport,  
LOLA JOHNSON SASTRE  
  
  
Annex  
  
Nova redacció dels articles 2, apartat 2, i 3, apartats 2 i 3, del Decret 72/2010, de 30 d'abril, del Consell, per a la commemoració a la Comunitat Valenciana del bicentenari de la Constitució Espanyola de 1812.  
  
  
Apartat 2 de l'article 2. Comité d'Honor  
«2. El Comité d'Honor estarà integrat pels següents vocals:  
  
a) La persona que ocupe la presidència de Les Corts.  
b) La persona que ocupe la vicepresidència del Consell.  
c) La persona titular de la conselleria amb competències en matèria d'educació.  
d) La persona titular de la conselleria amb competències en matèria de cultura.  
e) La persona titular de la conselleria amb competències en matèria de justícia.  
f) La persona titular de la conselleria amb competències en matèria de governació.  
g) La persona que ocupe la presidència del Consell Jurídic Consultiú de la Comunitat Valenciana.  
h) La persona que ocupe la presidència del Consell Valencià de Cultura.  
i) La persona que ocupe la presidència de la Federació Valenciana de Municipis i Províncies.  
j) La persona que ocupe la direcció del Gabinet del President de la Generalitat.»  
  
Apartats 2 i 3 de l'article 3. Comissió Executiva  
«2. Serán vocals de la Comissió Executiva:  
a) La persona que ocupe la direcció del Gabinet del President de la Generalitat.  
b) Les persones titulars de les subsecretaries de les conselleries amb competència en matèria de presidència, educació, cultura i justícia.  
c) La persona titular de la direcció general amb competències en matèria del llibre.  
Així mateix, a títol personal i prèvia acceptació, el president de la Comissió Executiva podrà nomenar, comptant amb el vistiplau del Comité d'Honor, altres vocals d'entre personalitats de reconegut prestigi i competència en l'àmbit professional o acadèmic.  
3. Les funcions de secretaria de la Comissió Executiva seran exercides per la persona titular de la subsecretaria de la conselleria amb competències en matèria de cultura.»


Còpia Permalink ELI